pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการคลังพบหารือทวิภาคีกับรัฐมนตรีว่าการกระทรวงพาณิชย์สหรัฐอเมริกา
วันอังคารที่ 5 พฤศจิกายน 2562
รัฐมนตรีว่าการกระทรวงการคลังพบหารือทวิภาคีกับรัฐมนตรีว่าการกระทรวงพาณิชย์สหรัฐอเมริกา
เมื่อวันที่ 4 พ.ย. 2562 รมว.คลัง ได้ให้การต้อนรับและประชุมหารือร่วมกับ รมว.พาณิชย์สหรัฐอเมริกา พร้อมด้วยผู้แทนจากหน่วยงานภาครัฐสหรัฐฯ คณะนักธุรกิจชั้นนําของสหรัฐฯ  มีประเด็นหารือเกี่ยวกับนโยบายเศรษฐกิจการเงินของประเทศไทย รวมทั้งมาตรการส่งเสริมการลงทุน
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ได้เปิดเผยว่า เมื่อวันที่ 4 พฤศจิกายน2562 ดร.อุตตม สาวนายน รัฐมนตรีว่าการกระทรวงการคลัง ได้ให้การต้อนรับและประชุมหารือร่วมกับนายวิลเบอร์ รอสส์ (Mr. Wilbur Ross) รัฐมนตรีว่าการกระทรวงพาณิชย์สหรัฐอเมริกา พร้อมด้วยผู้แทนจากหน่วยงานภาครัฐสหรัฐฯ คณะนักธุรกิจชั้นนําของสหรัฐฯ จํานวน 16 บริษัท ณ ห้องจูปิเตอร์ 4-5 อาคารชาเลนเจอร์ ศูนย์แสดงสินค้าและการประชุมอิมแพ็ค เมืองทองธานี ซึ่งมีประเด็นหารือเกี่ยวกับนโยบายเศรษฐกิจการเงินของประเทศไทย รวมทั้งมาตรการส่งเสริมการลงทุนจากต่างประเทศ
รัฐมนตรีว่าการกระทรวงพาณิชย์สหรัฐฯ แสดงความชื่นชมการเป็นเจ้าภาพจัดการประชุมสุดยอดอาเซียน ครั้งที่ 35 และการประชุมอื่น ๆ ที่เกี่ยวข้องของประเทศไทยรวมถึงสนับสนุนการดําเนินนโยบายThailand 4.0 และแสดงความยินดีกับการที่ประเทศไทยได้รับการจัดอันดับความยากง่ายในการประกอบธุรกิจประจําปี 2563 (Doing Business 2020) ดีขึ้นจากปีที่ผ่านมา รวมทั้งชี้แจงว่าได้นําภาคเอกชนสาขาต่างๆ มาเยือนประเทศไทยครั้งนี้ เนื่องจากสหรัฐฯ เล็งเห็นโอกาสและลู่ทางการลงทุนในประเทศไทย รวมถึงความเป็นไปได้ในการย้ายฐานการผลิต (Relocation) มาประเทศไทย
รัฐมนตรีว่าการกระทรวงการคลังได้ยืนยันถึงเจตนารมณ์ของรัฐบาลที่ต้องการขับเคลื่อนประเทศไทยตามแผนยุทธศาสตร์ชาติ 20 ปี และยกระดับประเทศไทยสู่ยุค 4.0เพื่อให้ประเทศไทยเป็นประเทศที่พัฒนาแล้ว ขับเคลื่อนด้วยนวัตกรรม(Transformation) และมุ่งเน้นการเพิ่มขีดความสามารถทางการแข่งขันโดยนักธุรกิจสหรัฐฯ ได้ให้ความสนใจเป็นพิเศษกับโครงการเขตพัฒนาพิเศษตะวันออก (Eastern Economic Corridor: EEC) ซึ่งมีบริษัทชั้นนํา อาทิ Baxter International ผู้นําเทคโนโลยีทางการแพทย์ที่ได้เข้ามาลงทุนใน EEC แล้วและมองว่าประเทศไทยจะเป็นฐานการผลิตที่สําคัญสําหรับภูมิภาคอาเซียนได้ นอกจากนี้นักธุรกิจสหรัฐฯ ยังได้แสดงความสนใจโอกาสทางธุรกิจในด้านต่าง ๆ โดยเฉพาะสาขาพลังงาน การเงิน และโครงสร้างพื้นฐานซึ่งรัฐบาลพร้อมที่จะให้การสนับสนุนการลงทุนจากต่างประเทศ โดยที่ผ่านมา รัฐบาลได้ดําเนินการปรับปรุงกฎระเบียบให้มีความโปร่งใส เช่น การจัดซื้อจัดจ้างภาครัฐและพิธีการศุลกากร มุ่งเน้นการเสริมสร้างบรรยากาศการค้าการลงทุนระหว่างประเทศ รวมถึงการดําเนินธุรกิจในประเทศไทย โดยเห็นได้จากการที่ธนาคารโลกได้ปรับอันดับความยากง่ายในการประกอบธุรกิจประจําปี 2563 ของประเทศไทยมาอยู่ที่อันดับที่ 21 ของโลกนอกจากนี้ รัฐบาลพร้อมที่จะสนับสนุนความร่วมมือระหว่างทั้งสองประเทศในเชิงหุ้นส่วนเพื่อการพัฒนาทั้งในประเทศและอนุภูมิภาค และสนับสนุนความเชื่อมโยงในภูมิภาคด้วย
สํานักงานเศรษฐกิจการคลัง
โทร. 0 2273 9020 ต่อ3613
รัฐบาลไทย-ข่าวทำเนียบรัฐบาล-รัฐบาล รณรงค์ให้ตระหนักเห็นคุณค่าและความสำคัญของผู้สูงอายุ เนื่องในวันผู้สูงอายุแห่งชาติ 13 เม.ย 61
วันอังคารที่ 3 เมษายน 2561
รัฐบาล รณรงค์ให้ตระหนักเห็นคุณค่าและความสําคัญของผู้สูงอายุ เนื่องในวันผู้สูงอายุแห่งชาติ 13 เม.ย 61
นรม. ขอให้ทุกคนเห็นคุณค่าและความสําคัญของผู้สูงอายุ
วันนี้ (3 เมษายน 2561) เวลา 8.30 น. ณ บริเวณโถงกลาง ตึกบัญชาการ 1 ทําเนียรัฐบาล ก่อนการประชุม คณะรัฐมนตรี พลเอกอนันตพร กาณจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ พร้อมด้วยนางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ และคณะเข้าพบ พลเอก ประยุทธ์ จันทร์โอชา นายกรัฐมนตรี เนื่องในโอกาสประชาสัมพันธ์การจัดกิจกรรมเนื่องในวันผู้สูงอายุแห่งชาติ ปี 2561
นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ กล่าวรายงานว่า ตามที่คณะรัฐมนตรีมีมติเห็นชอบกําหนดให้ ทุกวันที่ 13 เมษายนของทุกปี เป็นวันผู้สูงอายุแห่งชาติ โดยได้มีการจัดกิจกรรมพิเศษเนื่องในโอกาสดังกล่าว เพือรณรงคืให้สังคมได้ตระหนักถึงคุณค่าและความสําคัญของผู้สูงอายุ โดยมี “ดอกลําดวน” เป็นสัญลักษณ์ของผู้สูงอายุ เนื่องด้วยเป็นต้นไม้ที่มีความร่มเย็น มีลําต้นที่แข็งแรงและมีใบไม้สีเขียวตลอดทั้งปีซึ่งให้ร่มเงาดี อีกทั้งดอกลําดวนนั้นมีลักษณะสีนวล กลิ่นหอมเย็นสดชื่น กลีบมีความแข็งแรงไม่ร่วงง่าย จึงเปรียบเสมือนผู้สูงอายุที่มีคุณงามความดีซึ่งเป็นแบบอย่างที่ดีแก่ลูกหลานตลอดไป
โอกาสนี้ เจ้าหน้าที่ฯ ได้กลัดเข็มกลัดดอกลําดวนแก่นายกรัฐมนตรี พร้อมกล่าวย้ําว่าขอให้ทุกคนเห็นคุณค่าและความสําคัญของผู้สูงอายุ พร้อมเอาใจใส่ดูแลผู้สูงอายุให้ดีตลอดไป
....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทยยืนยันการพัฒนาความร่วมมือกับตุรกีในทุกมิติ
วันพุธที่ 4 ธันวาคม 2562
ไทยยืนยันการพัฒนาความร่วมมือกับตุรกีในทุกมิติ
ไทยยืนยันการพัฒนาความร่วมมือกับตุรกีในทุกมิติ
วันนี้ (วันที่ 4 ธันวาคม 2562) เวลา 15.30 น. ณ ห้องรับรอง 1 ตึกบัญชาการ 1 ทําเนียบรัฐบาล นางเอฟเรน ดาเดเลน อักกุน (Ms. Evren Dağdelen Akgün) เอกอัครราชทูตสาธารณรัฐตุรกีประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสที่รองนายกรัฐมนตรีเข้ารับตําแหน่ง สรุปสาระสําคัญดังนี้
รองนายกรัฐมนตรี ยินดีที่ได้พบกับเอกอัครราชทูตตุรกี เชื่อมั่นว่าภายใต้การปฏิบัติหน้าที่ของเอกอัครราชทูตฯ ความสัมพันธ์ทวิภาคีระหว่างไทยและตุรกีจะแน่นแฟ้นยิ่งขึ้น รัฐบาลไทยยืนยันนโยบายที่จะพัฒนาความร่วมมือกับตุรกีในทุกมิติ โดยเมื่อปี 2561 ไทยและตุรกีได้เฉลิมฉลองวาระครบรอบ 60 ปี การสถาปนาความสัมพันธ์ทางการทูตไทย-ตุรกี ซึ่งกิจกรรมต่างๆ ที่เอกอัครราชทูตมีบทบาทสําคัญได้มีส่วนช่วยให้ทั้งสองประเทศมีความรู้สึกใกล้ชิด คุ้นเคยกันมากยิ่งขึ้น
เอกอัครราชทูตชื่นชมความสัมพันธ์ทวิภาคีไทย-ตุรกีที่มีความแน่นแฟ้นในทุกระดับ ยินดีความสําเร็จของไทยในการดํารงตําแหน่งประธานจัดการประชุมสุดยอดอาเซียนในปีนี้ ทั้งสองฝ่ายเห็นพ้องว่ามีประเด็นที่สามารถพัฒนาร่วมกันได้ โดยที่ทั้งสองประเทศมีศักยภาพพร้อมต่อยอดความร่วมมือระหว่างกัน
ด้านเศรษฐกิจ เอกอัครราชทูตฯ ยินดีสนับสนุนการเจรจา FTA ไทย-ตุรกี พร้อมยินดีสนับสนุนให้ภาคเอกชนตุรกีลงทุนในไทยเพิ่มขึ้น โดยเฉพาะสาขาที่ตุรกีมีความเชี่ยวชาญ ด้านการท่องเที่ยว ยินดีที่นักท่องเที่ยวไทยเดินทางไปตุรกีและนักท่องเที่ยวตุรกีเดินทางมาไทยมีจํานวนเพิ่มขึ้น ทั้งนี้ สายการบินตุรกีมีโอกาสเพิ่มเที่ยวบินมาไทยต่อวันส่งผลให้มีนักท่องเที่ยวจากตุรกี และนักท่องเที่ยวทั่วโลกเดินทางมาไทยเพิ่มขึ้น ด้านวัฒนธรรม ทั้งสองฝ่ายมีประวัติศาสตร์การมีวัฒนธรรมที่หลากหลายยาวนาน ฝ่ายตุรกีชื่นชมวัฒนธรรมของไทยที่มีเอกลักษณ์น่าชื่นชม
ความร่วมมือกรอบพหุภาคี ยินดีที่ตุรกีได้เข้าเป็นคู่เจรจารายสาขาของอาเซียน ไทยและตุรกีจะได้ทํางานร่วมกันในกรอบอาเซียนได้ใกล้ชิดยิ่งขึ้น รวมทั้งมีความสนใจที่จะร่วมมือในกรอบ ACMECS ในโอกาสนี้ ขอบคุณรัฐบาลตุรกีที่สนับสนุนไทยในกรอบ OIC และอวยพรให้ตุรกีประสบความสําเร็จในการเป็นประธานกรอบความร่วมมือเอเชีย (ACD)
รัฐบาลไทย-ข่าวทำเนียบรัฐบาล-ผู้ตรวจอนงค์ เปิดการฝึกอบรมเชิงปฏิบัติการการวิเคราะห์ภาวะเศรษฐกิจอุตสาหกรรมระดับจังหวัด (กลุ่มจังหวัดภาคใต้)
วันพุธที่ 11 กันยายน 2562
ผู้ตรวจอนงค์ เปิดการฝึกอบรมเชิงปฏิบัติการการวิเคราะห์ภาวะเศรษฐกิจอุตสาหกรรมระดับจังหวัด (กลุ่มจังหวัดภาคใต้)
นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม เป็นประธานเปิดการฝึกอบรมเชิงปฏิบัติการการวิเคราะห์ภาวะเศรษฐกิจอุตสาหกรรมระดับจังหวัด (กลุ่มจังหวัดภาคใต้) ณ โรงแรมไดมอนด์พลาซ่า
วันที่ 11 กันยายน 2562 นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม เป็นประธานเปิดการฝึกอบรมเชิงปฏิบัติการการวิเคราะห์ภาวะเศรษฐกิจอุตสาหกรรมระดับจังหวัด (กลุ่มจังหวัดภาคใต้) โดยมีผู้แทนอุตสาหกรรมจังหวัด 14 จังหวัด เข้าร่วม ณ โรงแรมไดมอนด์พลาซ่า จังหวัดสุราษฎร์ธานี โดยในการอบรมครั้งนี้จัดขึ้นเพื่อเสริมสร้างประสิทธิภาพในการจัดทําข้อมูลผลิตภัณฑ์มวลรวมจังหวัด (GPP) สําหรับนําไปกําหนดนโยบาย และยุทธศาสตร์การพัฒนาอุตสาหกรรมในระดับจังหวัด ในการส่งเสริมอุตสาหกรรมและผู้ประกอบการ ซึ่งจะเป็นข้อมูลที่เป็นประโยชน์ในการประกอบการพิจารณาด้านการลงทุนและเตรียมพร้อมปรับเปลี่ยนได้ทันต่อเหตุการณ์กับสถานการณ์ที่เปลี่ยนแปลง
รัฐบาลไทย-ข่าวทำเนียบรัฐบาล-รมต.อุตฯ ให้ประธานเครือ Aditya Birla ของสาธารณรัฐอินเดีย และคณะเข้าพบ
วันศุกร์ที่ 14 เมษายน 2560
รมต.อุตฯ ให้ประธานเครือ Aditya Birla ของสาธารณรัฐอินเดีย และคณะเข้าพบ
รัฐมนตรีว่าการกระทรวงอุตสาหกรรม ให้ประธานเครือ Aditya Birla ของสาธารณรัฐอินเดีย และคณะเข้าพบ ณ ห้องรับรอง 1 ตึกนารีสโมสร ทําเนียบรัฐบาล
เมื่อวันที่ 12 เมษายน 2560 นายอุตตม สาวนายน รัฐมนตรีว่าการกระทรวงอุตสาหกรรม ได้รับมอบหมายจากนายกรัฐมนตรี ให้เป็นผู้แทนในการที่นาย Kumar Mangalam Birla (กุมาร์ มังกะลัม เบอร์ล่า) ประธานเครือ Aditya Birla (อดิตยา เบอร์ล่า) ของสาธารณรัฐอินเดีย และคณะเข้าพบ เพื่อเยี่ยมคารวะในโอกาสที่เดินทางมาเยือนประเทศไทย และแสดงความขอบคุณรัฐบาลที่ให้การสนับสนุนการลงทุนและการดําเนินธุรกิจในเครือ Aditya Birla ในไทยมากว่า 40 ปี พร้อมทั้งหารือเกี่ยวกับการลงทุนของเครือ Aditya Birla ในไทย และชี้แจงเกี่ยวกับปัญหาโรงงานบริษัท Thai Rayon จํากัด (มหาชน) ที่จังหวัดอ่างทอง ถูกร้องเรียนกรณีปัญหามลพิษในอากาศ ตลอดจนขอคําแนะนําเกี่ยวกับแนวทางแก้ปัญหา ณ ห้องรับรอง 1 ตึกนารีสโมสร ทําเนียบรัฐบาล
รัฐบาลไทย-ข่าวทำเนียบรัฐบาล-รอง ลธน.ม.เรณูฯ เป็นประธานการประชุมคณะกรรมการดำเนินโครงการตลาดคลองผดุงกรุงเกษม ครั้งที่ 10/2560
วันพฤหัสบดีที่ 19 ตุลาคม 2560
รอง ลธน.ม.เรณูฯ เป็นประธานการประชุมคณะกรรมการดําเนินโครงการตลาดคลองผดุงกรุงเกษม ครั้งที่ 10/2560
รอง ลธน.ม.เรณูฯ  เปิดเผยว่า การจัดงาน “ประชารัฐรวมพล สินค้าชุมชนรวมใจ” มีรายได้กว่า 17 ล้านบาท  ส่งผลดีต่อการเสริมสร้างความเข้มแข็งให้กับเศรษฐกิจฐานรากมีคุณภาพชีวิตที่ดีขึ้น
วันนี้ (19 ตุลาคม 2560) เวลา 14.00น. ณ ห้องประชุม 301 ตึกบัญชาการ 1 ชั้น 3 ทําเนียบรัฐบาล นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง เป็นประธานการประชุมคณะกรรมการดําเนินโครงการตลาดคลองผดุงกรุงเกษม ครั้งที่ 10/2560 ซึ่งสรุปสาระสําคัญ ดังนี้
ที่ประชุมรับทราบผลสําเร็จของการจัดงานตลาดคลองผดุงกรุงเกษม ภายใต้แนวคิด “ประชารัฐรวมพล สินค้าชุมชนรวมใจ” โดยมีสํานักงานคณะกรรมการกองทุนหมู่บ้านและชุมชนเมืองแห่งชาติ (สทบ.) เป็นเจ้าภาพ ภายใต้ความร่วมมือของสํานักเลขาธิการนายกรัฐมนตรี จัดขึ้นระหว่างวันที่ 3-24 ตุลาคม 2560 ระหว่างเวลา 10.00-19.00 น. ณ ตลาดคลองผดุงกรุงเกษม ข้างทําเนียบรัฐบาล ซึ่งประสบความสําเร็จเป็นอย่างดี มีรายได้กระจายสู่ชุมชนในเศรษฐกิจฐานรากกว่า 17 ล้านบาท (ณ 18 ตุลาคม 60) และมีผู้เข้าเยี่ยมชม ชิม และช้อปกว่า 25,000 คน
พร้อมกันนี้ ที่ประชุมได้พิจารณาและมีมติเห็นชอบ การจัดงานตลาดคลองผดุงกรุงเกษมของเดือน พฤศจิกายน 2560 โดยมอบหมายให้ กระทรวงเกษตรและสหกรณ์เป็นเจ้าภาพ ด้วยความร่วมมือของสํานักเลขาธิการนายกรัฐมนตรี ภายใต้แนวคิด “ตลาดเกษตร เกรดพรีเมี่ยม” จัดขึ้นระหว่างวันที่ 6-26 พฤศจิกายน 2560 ระหว่างเวลา 10.00-19.00 น. ณ ตลาดคลองผดุงกรุงเกษม ข้างทําเนียบรัฐบาล โดยมีสาระสําคัญที่โดดเด่นในการจัดงาน คือ
สัปดาห์แรก (6-12 พฤศจิกายน 60) โครงการ “หลักปรัชญาเศรษฐกิจพอเพียง”
สัปดาห์ที่ 2 (13-19 พฤศจิกายน 60) โครงการ “วัฒนธรรมสู่นวัตกรรม”
สัปดาห์ที่ 3 (20-26 พฤศจิกายน 60) โครงการ “เกษตรรุ่นใหม่ ไทยแลนด์ 4.0”
พร้อมกันนี้ ประธานได้กล่าวในตอนท้ายของการประชุมว่า เพื่อสนองตอบนโยบาย Thailand 4.0 ของรัฐบาล และดําริของ พลเอก ประยุทธ์ จันทร์โอชา นายกรัฐมนตรี จึงได้นํากิจกรรมสําคัญมาจัดแสดงภายในงานได้แก่ กิจกรรมเสวนา “หลักปรัชญาเศรษฐกิจพอเพียง” กิจกรรมเกษตรฝึกอาชีพ กิจกรรมอบรมเชิงสร้างสรรค์เกี่ยวกับการเกษตรแบบ GAP และ ออร์แกนิค กิจกรรมนําสินค้าจากผู้ประกอบการรายย่อยมาแสดงและจําหน่ายภายในงานในราคาพิเศษ และร้านสินค้าประชารัฐในราคาประหยัด ตลอดจนการแสดงศิลปวัฒนธรรมและดนตรี พร้อมกิจกรรมการประกวดพันธุ์ปลากัด ปลาสวยงาม และกิจกรรมประกาศ “ปลากัดไทยเป็นสัญลักษณ์ประจําชาติ” อย่างเป็นทางการอีกด้วย พร้อมกันนี้ยังมีกิจกรรมนําต้นไม้ ไม้ดอกไม้ประดับ กล้วยไม้ อาหาร เนื้อโคขุน จากวิสาหกิจโคขุนสุรนารี ไก่บ้านหมักสมุนไพร ผัก ผลไม้ทั้งสดและแปรรูป รวมทั้งมุมจําหน่ายข้าวและผลิตภัณฑ์จากข้าว พร้อมผ้าไหมเนื้อผ้าดีจากกลุ่มวิสาหกิจชุมชนต่าง ๆ จากทั่วประเทศ มาแสดงและจําหน่ายในราคาย่อมเยาแก่ประชาชน
นอกจากนี้ ยังมีการจําหน่ายอาหารรสชาติอร่อยจากทุกภูมิภาค พร้อมรถจําหน่ายอาหารเคลื่อนที่ (Truck Foods) หลากหลายเมนูมาจําหน่าย ให้เป็นที่พึงพอใจของชาวกรุงเทพมหานครและปริมณฑลด้วย
..............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- รองปลัดกระทรวงยุติธรรม ให้สัมภาษณ์ในประเด็น  “ความห่วงใยต่อกระบวนการดูแลเด็กให้ตระหนักรู้ถึงการกระทำผิด”
วันพฤหัสบดีที่ 16 มีนาคม 2560
รองปลัดกระทรวงยุติธรรม ให้สัมภาษณ์ในประเด็น  “ความห่วงใยต่อกระบวนการดูแลเด็กให้ตระหนักรู้ถึงการกระทําผิด”
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ให้สัมภาษณ์ในประเด็น “ความห่วงใยต่อกระบวนการดูแลเด็กให้ตระหนักรู้ถึงการกระทําผิด”
เมื่อวันพฤหัสบดีที่ ๑๖ มีนาคม ๒๕๖๐ เวลา ๑๔.๓๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ให้สัมภาษณ์ในประเด็น “ความห่วงใยต่อกระบวนการดูแลเด็กให้ตระหนักรู้ถึงการกระทําผิด”
จากกรณีสองเด็กนักเรียนชายรื้อค้นและทําลายทรัพย์สินเสียหายในโรงเรียนจังหวัดศรีสะเกษ
ซึ่งกําหนดออกอากาศผ่านทางรายการ “เรื่องเด่นเย็นนี้”
ในวันพฤหัสบดีที่ ๑๖ มีนาคม ๒๕๖๐ ตั้งแต่เวลา ๑๕.๔๕ น. เป็นต้นไป
ทางสถานีวิทยุโทรทัศน์ไทยทีวีสี ช่อง ๓
รัฐบาลไทย-ข่าวทำเนียบรัฐบาล-พลอากาศเอกประจิน จั่นตอง รองนายกรัฐมนตรีเข้าร่วมการหารืออย่างไม่เป็นทางการกับกลุ่มพันธมิตรแปซิฟิก (Pacific Alliance)
วันจันทร์ที่ 21 พฤศจิกายน 2559
พลอากาศเอกประจิน จั่นตอง รองนายกรัฐมนตรีเข้าร่วมการหารืออย่างไม่เป็นทางการกับกลุ่มพันธมิตรแปซิฟิก (Pacific Alliance)
พลอากาศเอกประจิน จั่นตอง รองนายกรัฐมนตรีเข้าร่วมการหารืออย่างไม่เป็นทางการกับกลุ่มพันธมิตรแปซิฟิก (Pacific Alliance)
วันนี้ (19 พ.ย. 59) เวลา 16.30 ตามเวลาท้องถื่นพลอากาศเอกประจิน จั่นตอง รองนายกรัฐมนตรี กล่าวแสดงวิสัยทัศน์ระหว่างการหารืออย่างไม่เป็นทางการกับกลุ่มพันธมิตรแปซิฟิก (Pacific Alliance) ณ ศูนย์การประชุม Lima Convention Center โดยมีสาระสําคัญดังนี้
ในฐานะสมาชิกเอเปค และผู้ประสานงานอาเซียน – กลุ่มพันธมิตรแปซิฟิก ไทยมีความยินดีที่ได้มาร่วมการหารืออย่างไม่เป็นทางการกับกลุ่มพันธมิตรแปซิฟิก (Pacific Alliance) ครั้งที่ 2 ในวันนี้ พร้อมแสดงความชื่นชมกลุ่มพันธมิตรแปซิฟิก สําหรับการบูรณาการที่มีความก้าวหน้าอย่างรวดเร็ว ซึ่งมีส่วนสําคัญต่อการเติบโตทางเศรษฐกิจและความมั่งคั่งของภูมิภาค
เอเปคและกลุ่มพันธมิตรแปซิฟิกสามารถแลกเปลี่ยนข้อมูลในแง่มุมต่าง ๆ เกี่ยวกับข้อตกลงการอํานวยความสะดวกทางการค้า (Trade Facilitation Agreement - TFA) เพื่อประโยชน์ร่วมกันของทั้งสองฝ่าย โดยไทยเห็นว่าเอเปคและกลุ่มพันธมิตรแปซิฟิกมีเป้าหมายและแนวทางความร่วมมือที่คล้ายคลึงกัน จึงขอเสนอให้มีการต่อยอดความร่วมมือในประเด็นดังต่อไปนี้
วิสาหกิจขนาดกลางและขนาดย่อม (SME) โดยมุ่งเน้นที่การสร้างเครือข่าย และความร่วมมือด้านโลจิสติกส์ ตลอดจนการลดอุปสรรคทางการค้า นอกจากนี้เอเปคและกลุ่มพันธมิตรแปซิฟิกอาจพิจารณาดําเนินโครงการฝึกอบรมร่วมกัน ซึ่งรวมถึงการแลกเปลี่ยนผู้เชียวชาญเพื่อถ่ายทอดความรู้และแนวปฏิบัติที่ดีสําหรับการพัฒนา SME
การศึกษา ไทยเห็นว่าความร่วมมือด้านการศึกษามีความสําคัญในการสร้างเสริมความเข้าใจระหว่างเอเปคและกลุ่มพันธมิตรแปซิฟิก รวมถึงส่งเสริมความร่วมมือในระดับประชาชนที่ใกล้ชิดมากขึ้น โดยอาจมุ่งเน้นความร่วมมือด้านการเรียนการสอนภาษาสเปน เอเชียศึกษา อาเซียนศึกษา หรือลาตินอเมริกาศึกษา นอกจากนี้อาจพิจารณาพัฒนางานวิจัยร่วมกัน
วิทยาศาสตร์ เทคโนโลยี และนวัตกรรม เอเปคและกลุ่มพันธมิตรแปซิฟิกสามารถแลกเปลี่ยนความรู้และแนวปฏิบัติที่ดีในประเด็นที่สนใจร่วมกัน โดยเฉพาะในเรื่องของ “Start-ups” รวมถึงการดําเนินโครงการนักวิทยาศาสตร์รุ่นใหม่ นอกจากนี้ โครงการและกิจกรรมที่สามารถทําร่วมกันได้อีก ได้แก่ โครงการให้คําปรึกษา (Mentoring Program) สําหรับบริษัทด้านวิทยาศาสตร์ เทคโนโลยี และนวัตกรรม และการจัดสัมมนาร่วมเกี่ยวกับการขยายการลงทุนด้านวิทยาศาสตร์ เทคโนโลยี และนวัตกรรม ของกลุ่มพันธมิตรแปซิฟิกในภูมิภาคเอเชีย-แปซิฟิก
**************
กลุ่มพันธมิตรแปซิฟิก ก่อตั้งขึ้นเมื่อเดือนเมษายน2554 ประกอบด้วยสมาชิก 4 ประเทศ ได้แก่ โคลอมเบีย เม็กซิโก เปรู และชิลี มีวัตถุประสงค์เพื่อส่งเสริมผลประโยชน์ด้านเศรษฐกิจ โดยครอบคลุมถึงการจัดตั้งเขตการค้าเสรีการส่งเสริมเศรษฐกิจอิงกลไกตลาดแบบสังคมนิยม (Social Market Economy) และการพัฒนาเศรษฐกิจผ่านการร่วมลงทุนระหว่างภาครัฐกับเอกชน ทั้งนี้ไทยเข้าร่วมเป็นประเทศผู้สังเกตการณ์ของกลุ่มพันธมิตรแปซิฟิกในปี 2558 และรับหน้าที่เป็นผู้ประสานงานอาเซียน–กลุ่มพันธมิตรแปซิฟิก สําหรับปี 2559
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน
วันจันทร์ที่ 1 มิถุนายน 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๓
วันที่ ๑ มิถุนายน ๒๕๖๓ เวลา ๑๐.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๓ โดยมี นายสมเกียรติ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงวัฒนธรรม) นายปรเมศว์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกะทรวงวัฒนธรรม ผู้บริหารระดับสูงกระทรวงวัฒนธรรม เข้าร่วมพิธี ณ บริเวณห้องโถง ชั้น ๑ อาคารวัฒนธรรมวิศิษฎ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รมว.พม พร้อม รมช.สธ ตรวจเยี่ยมสถานคุ้มครองสวัสดิภาพเด็กระยอง พร้อมหนุนเสริมการเรียน ด้านสาธารณสุข และการสร้างอาชีพ
วันจันทร์ที่ 3 กุมภาพันธ์ 2563
รมว.พม พร้อม รมช.สธ ตรวจเยี่ยมสถานคุ้มครองสวัสดิภาพเด็กระยอง พร้อมหนุนเสริมการเรียน ด้านสาธารณสุข และการสร้างอาชีพ
รมว.พม พร้อม รมช.สธ ตรวจเยี่ยมสถานคุ้มครองสวัสดิภาพเด็กระยอง พร้อมหนุนเสริมการเรียน ด้านสาธารณสุข และการสร้างอาชีพ
วันที่ 2 ก.พ. 63 เวลา 10.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และนายสาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยคณะผู้บริหารได้ลงพื้นที่ตรวจเยี่ยมสถานคุ้มครองสวัสดิภาพเด็กระยอง อําเภอเมืองระยอง จังหวัดระยอง เพื่อรับฟังผลการดําเนินงานและมอบนโยบายการขับเคลื่อนภารกิจของกระทรวง พม. พร้อมทั้งมอบกระเช้าและให้กําลังใจแก่เจ้าหน้าที่ในการปฏิบัติหน้าที่อย่างเต็มความสามารถ
นายจุติ กล่าวว่า สถานคุ้มครองสวัสดิภาพเด็กระยอง ตั้งอยู่อําเภอเมือง จังหวัดระยอง มีภารกิจให้ความคุ้มครองเด็กทั้งชายและหญิงที่ประสบปัญหาทางสังคม โดยปัจจุบันมีเด็กในความดูแล จํานวน 160 คน แบ่งเป็นชาย 90 คน หญิง 70 คน โดยเด็กที่เข้ามาอยู่ในสถานสงคุ้มครองฯ จะได้รับการเรียนหนังสือ การฝึกอาชีพ และการกีฬา เพื่อสามารถไปต่อยอดเมื่อออกไปใช้ชีวิตตามปกติ ทั้งนี้ กระทรวง พม. พร้อมร่วมกับกระทรวงสาธารณสุข โดยกรมสุขภาพจิต ในการส่งเจ้าหน้าที่มาช่วยเรื่องสภาพจิตใจทั้งเด็ก และเจ้าหน้าที่ที่ดูแลเด็กในสถานคุ้มครองแห่งนี้ พร้อมทั้งการส่งเสริมฝึกอาชีพตามความถนัดของเด็ก และต้องตรงตามความต้องการของตลาดแรงงาน เพื่อให้สามารถไปประกอบอาชีพ สามารถเลี้ยงดูตนเองได้อย่างมีศักดิ์ศรีต่อไป
นายจุติ กล่าวต่อไปว่า นอกจากนี้ ตนยังได้ติดตามให้เจ้าหน้าที่ สรุป เรื่องปัญหาอุปสรรค/ข้อจํากัดในการทํางานของสถานคุ้มครองฯ ซึ่งเป็นหน่วยงานที่ต้องดูแลกลุ่มเป้าหมายที่เด็กและเยาวชน ที่ประสบปัญหาทางสังคม ทั้งทางร่างกาย และกําลังใจ นอกจากนี้ ได้มอบกระเช้าและพูดคุยให้กําลังใจแก่เจ้าหน้าที่ให้ตั้งใจทํางานเพื่อเด็ก และมองว่าเด็กเหล่านี้คือลูกหลานของตนเองคนหนึ่งในครอบครัว ทํางานภายใต้ แนวคิด ฟูมฟัก รักเหมือนลูกหลาน
รัฐบาลไทย-ข่าวทำเนียบรัฐบาล-มท. จับมือ กอช. เดินหน้าขับเคลื่อนโครงการส่งเสริมวินัยการออมกับ กอช. ในพื้นที่จังหวัดเพชรบูรณ์ และ จังหวัดพิษณุโลก
วันอังคารที่ 15 มกราคม 2562
มท. จับมือ กอช. เดินหน้าขับเคลื่อนโครงการส่งเสริมวินัยการออมกับ กอช. ในพื้นที่จังหวัดเพชรบูรณ์ และ จังหวัดพิษณุโลก
มท. จับมือ กอช. เดินหน้าขับเคลื่อนโครงการส่งเสริมวินัยการออมกับ กอช. ในพื้นที่จังหวัดเพชรบูรณ์ และ จังหวัดพิษณุโลก
เมื่อวันที่ 14 ม.ค. 62นายบุญธรรม เลิศสุขีเกษม รองปลัดกระทรวงมหาดไทย ได้รับมอบหมายจาก
นายฉัตรชัย พรหมเลิศ ปลัดกระทรวงมหาดไทย เป็นผู้แทนของกระทรวงมหาดไทย ในการลงพื้นที่เพื่อประชุมขับเคลื่อนโครงการส่งเสริมวินัยการออมกับกองทุนการออมแห่งชาติ (กอช.) ในระดับพื้นที่ (โดยกําหนดพื้นที่นําร่องเป้าหมายใน 31 จังหวัด) ซึ่งการลงพื้นที่ในครั้งนี้เป็นการขับเคลื่อนในพื้นที่ 2 จังหวัด ได้แก่ จังหวัดเพชรบูรณ์ และจังหวัดพิษณุโลก
รองปลัดกระทรวงมหาดไทย เปิดเผยว่า กระทรวงมหาดไทย ได้ร่วมกับ กองทุนการออมแห่งชาติ (กอช.) ในการประชุมขับเคลื่อนโครงการส่งเสริมวินัยการออมกับ กอช. ในระดับพื้นที่ เพื่อชี้แจงแนวทางการขับเคลื่อนโครงการฯ และแนวทางการทํางาน เพื่อสร้างการรับรู้เพื่อให้การดําเนินงานในระดับพื้นที่เป็นไปในทิศทางเดียวกันซึ่งโครงการดังกล่าว มีวัตถุประสงค์เพื่อสร้างความตระหนักรู้เรื่องการออม โดยเฉพาะอย่างยิ่งการออมเพื่อการเกษียณกับ กอช. ซึ่งเป็นหนึ่งในประเด็นการปฏิรูปประเทศด้านสังคม โดยกลุ่มเป้าหมายที่เข้าร่วมงานทั้ง 2 พื้นที่จังหวัด ได้แก่ คณะทํางานขับเคลื่อนโครงการส่งเสริมวินัยการออมกับ กอช. จังหวัด นายอําเภอ พัฒนาการอําเภอ สาธารณสุขอําเภอ ประธานกองทุนพัฒนาบทบาทสตรีอําเภอ ประธานเครือข่ายกองทุนหมู่บ้าน กํานัน ปลัดองค์กรปกครองส่วนท้องถิ่น ประธานชมรม อสม. ระดับตําบล และประธานกองทุนสวัสดิการตําบล โดยการจัดประชุมแบ่งเป็น 2 ช่วง ได้แก่ช่วงเช้า จัดขึ้นที่ ห้องประชุมศาลากลางจังหวัดเพชรบูรณ์ มีผู้เข้าร่วมประชุม จํานวน 552 คน และในช่วงบ่าย จัดขึ้นที่โรงแรมเดอะพาร์ค โฮเทล จังหวัดพิษณุโลก มีผู้เข้าร่วมประชุม จํานวน 446 คน
รองปลัดกระทรวงมหาดไทย กล่าวเพิ่มเติมว่า กระทรวงมหาดไทยมีความยินดี และพร้อมที่จะให้การสนับสนุน กอช. อย่างเต็มที่ในการขับเคลื่อนโครงการฯ ดังกล่าว โดยในระดับพื้นที่จะมีผู้ว่าราชการจังหวัดเป็นแกนหลักสําคัญในการขับเคลื่อน พร้อมทั้งหน่วยงานท้องที่และท้องถิ่น ตลอดจนหน่วยงานภายใต้การกํากับดูแลของกระทรวงมหาดไทยที่จะช่วยให้การสนับสนุน และส่งเสริมการสร้างวินัยการออมให้เกิดผลสัมฤทธิ์อย่างเป็นรูปธรรม เพื่อสร้างหลักประกันและความมั่นคงให้กับชีวิต ลดความเหลื่อมล้ําในสังคม และสร้างความเข้มแข็งด้านเศรษฐกิจให้เกิดขึ้นอย่างยั่งยืน ซึ่งการดําเนินงานที่ผ่านมา เมื่อวันที่ 21-22 ธ.ค. 2561 ได้ดําเนินการขับเคลื่อนไปแล้ว 4 จังหวัด ได้แก่ จังหวัดอุบลราชธานี ยโสธร ร้อยเอ็ด และกาฬสินธุ์ ซึ่งมีผลตอบรับจากกลุ่มเป้าหมายในการสร้างความตระหนักรู้เรื่องการออมกับ กอช. เป็นอย่างดี และในวันที่ 18 ม.ค. 2562 นี้ จะมีการลงพื้นที่ในอีก 2 จังหวัด ได้แก่ ที่จังหวัดลําปาง และจังหวัดเชียงใหม่ รวมถึงพื้นที่จังหวัดนําร่องส่วนที่เหลือในลําดับต่อไป ทั้งนี้ พี่น้องประชาชน หรือผู้ที่สนใจ สามารถสอบถามข้อมูลเพิ่มเติมได้ที่ กองทุนการออมแห่งชาติ (กอช.) เว็บไซต์ www.nsf.or.th หรือ สายด่วนเงินออม 02-049-9000
รัฐบาลไทย-ข่าวทำเนียบรัฐบาล-จับคู่ธุรกิจชื่นมื่น ซับคอนไทยแลนด์ 2018 ทะลุเป้า
วันพุธที่ 23 พฤษภาคม 2561
จับคู่ธุรกิจชื่นมื่น ซับคอนไทยแลนด์ 2018 ทะลุเป้า
บีโอไอเผยผลจัดงานซั บคอนไทยแลนด์ 2018 เกินเป้าทั้งจํานวนการเจรจาจับคู่ ธุรกิจและมูลค่า     ซื้อขาย  โดยมีมากกว่า 7,000 คู่ มูลค่าที่จะเกิดขึ้นในอนาคต กว่า 12,000 ล้านบาท พร้อมจับมือ TARA หนุนผู้ประกอบการไทยหันใช้ระบบอัตโนมัติ
นางสาวกรองกนกมานะกิจจงกล ผู้อํานวยการกองพัฒนาและเชื่ อมโยงการลงทุน สํานักงานคณะกรรมการส่งเสริมการลงทุน (บีโอไอ) เปิดเผยถึงผลการจัดงานซับคอนไทยแลนด์2018ระหว่างวันที่16–19 พฤษภาคม2561ที่ผ่านมาว่ามีการเจรจาจับคู่ธุรกิ จภายในงานจํานวนทั้งสิ้น7,211คู่ คิดเป็นมูลค่าที่จะซื้อขายชิ้นส่ วนในอนาคตประมาณ12,706ล้านบาท สูงกว่าเป้าหมายที่ตั้งไว้(เป้าหมาย 6,500คู่ มูลค่า12,000ล้านบาท)โดยกลุ่มที่มีการเจรจาธุรกิจสูงสุดของการจัดงานครั้งนี้ ได้แก่ กลุ่มชิ้นส่วนยานยนต์ อิเล็กทรอนิกส์ และเครื่องจักรกล ตามลําดับ ขณะเดียวกันมีผู้ประกอบการทั้ งไทยและต่างชาติเข้าชมงานตลอดทั้ ง4วัน จํานวน40,627คน
“ความสําเร็จของซับคอนไทยแลนด์ นอกจากมูลค่าการซื้อขายที่จะเกิ ดขึ้นในอนาคตแล้ว สิ่งสําคัญที่สุดคือการสร้ างโอกาสทางธุรกิจใหม่ๆ ให้กับผู้ประกอบการและผู้ผลิตชิ้ นส่วนไทย ซึ่งในอนาคตซับคอนไทยแลนด์จะก้ าวสู่การเป็นศูนย์กลางการจัดซื้ อจัดหาชิ้นส่วนอุตสาหกรรมแห่ งอนาคตระดับภูมิภาคที่ประสบความสําเร็จมากที่สุด”นางสาวกรองกนกกล่าว
ภายหลังการจัดงานซับคอนไทยแลนด์ กองพัฒนาและเชื่อมโยงการลงทุ นจะร่วมมือกับกลุ่มผู้ประกอบการระบบอัตโนมัติ และหุ่นยนต์ไทย(TARA)เพื่อสนับสนุนให้ผู้ ประกอบการในกลุ่มดังกล่าว หันมายกระดับและปรับปรุงประสิ ทธิภาพการผลิต ด้วยการนําระบบอัตโนมัติและหุ่ นยนต์มาใช้มากขึ้น โดยเฉพาะผู้ประกอบการในกลุ่ มยานยนต์แห่งอนาคต อุปกรณ์เครื่องมือการแพทย์ และอุตสาหกรรมอากาศยาน
นางสาวกรองกนก กล่าวด้วยว่า ในวันที่ 7 มิถุนายนนี้ บีโอไอจะจัดกิจกรรมเจรจาจับคู่ ธุรกิจในกลุ่มอุตสาหกรรมอากาศยานโดยมี บริษัทชั้นนําทั้งในและจากต่ างประเทศ ร่วมพบปะและเจรจากับบริษัทรับช่ วงการผลิตของไทย อาทิ แอร์บัสกรุ๊ป บริษัทโบอิงจํากัด บริษัทเทอร์ไบน์แอโรเอเชีย จํากัดไทรอัมพ์กรุ๊ปบริษัทซีเนียร์ แอโรสเปซจํากัดบริษัทการบินไทย จํากัด (มหาชน)และบริษัทไทยแอร์เอเชีย จํากัดเป็นต้น
****************************** **